**10 dage AT SØGE GUDS ÅND**

**med BØN**

**Dag 1 – Vores behov for Helligånden**

*”Men I skal få kraft, når Helligånden kommer over jer, og I skal være mine vidner både i Jerusalem og i hele Judæa og Samaria og lige til jordens ende” (ApG 1,8).*

**Vidnesbyrd**

”Da nu dette er det middel, vi har til at modtage kraften, hvorfor hungrer og tørster vi så ikke efter Åndens gave? Hvorfor taler vi ikke om den, beder om den og prædiker om den? Herren er mere end villig til at give Helligånden til dem, der tjener ham, end forældre er til at give deres børn gode gaver. Enhver arbejder burde dagligt trygle Gud om Åndens dåb” (Ellen White, *Mesterens efterfølgere*, 31.)

Lige førend jeg tog mim afsluttende eksamen i teologi ved universitetet, læste jeg bogen *They Found the Secret* (De fandt hemmeligheden) af V. Raymund Edman. Bogen fortæller om 20 kristne mænd og kvinder, som havde en åndelige krise i deres liv, der ledte til en ægte omvendelseserfaring. Det blev efterfulgt af en udgydelse af Helligånden i deres liv. De blev til de mennesker, de blev – og ledte millioner til Kristus – fordi de var fyldt af Helligånden. Idet jeg betragtede mit eget liv som ægtemand, ny far og snart pastor, skrev jeg en notits i denne bog: ”Jeg behøver også Helligånden.” Siden da har jeg gjort det til min topprioritet at bevare min omvendelseserfaring og søge den bibelske Åndens dåb ved bibelstudium, lydighed, at dele min tro og bøn. I mit første år som pastor blev jeg kontaktet for at besøge vores menighedskasserer, som var blevet diagnosticeret med cancer. Vi bad og salvede ham med olie, som Bibelen siger, vi skal gøre. I løbet af nogle få dage kunne han glad meddele, at han var fuldstændig helbredt for sin cancer! Lige der vidste jeg, at Gud havde hørt mine bønner og at han accepterede mine anstrengelser for at leve mit liv for ham. Hvad med dig! Har du behov for Helligånden i dit liv?

**Bibeltekster at bede over**

Paulus spurgte engang 12 mænd fra Efesos, ”Fik I Helligånden, da I kom til tro?” (ApG 19,2). Hvordan ville du have svaret? Mændene fra Efesos sagde, ”Vi har ikke engang hørt, at der er en Helligånd.”

* Rom 8,16 – Når Helligånden kommer iblandt os, vil vi bekendte vores synder og modtage frelsen gennem Jesus. Vi vil have frelsesvished, fordi vi er Guds børn.
* Ezekiel 36,25-27 – Helligåndens nærvær vil give os et nyt sind og et nyt hjerte. Vi vil have sejr over vores synder og se virkelig vækst i vores karakter.
* Joh 7,38.39 og Gal 5,22.23 – Når vi er fyldt med Helligånden, vil Åndens frugt – Guds karakter – flyde fra os som strømme af levende vand.
* ApG 4,13.31 – Det varige nærvær af Helligånden vil motivere os og give os kraft til at dele evangeliet med så mange mennesker som muligt.
* Joh 16,13 – Når Ånden er i os, vil vi have en hunger og kærlighed til Bibelen, og han vil lede os til hele sandheden. Denne sandhed er ikke blot en teknisk forståelse af fakta, men selve Kristi karakter – han som er Sandheden.
* Rom 8,26.27 – Når vi beder i Helligånden, vil vi have kraft i vores bønner og vil se mange mirakuløse svar på bøn.

Jesus sagde, at der ville være to grupper af kristne før hans genkomst (Matt 25). ”Da skal Himmeriget ligne ti brudepiger, som tog deres lamper og gik ud for at møde brudgommen” (Matt 25,1). Fem brudepiger var tåbelige og havde ingen olie (Helligåndens nærvær; se Zak 4,1-6) i reserve. Disse repræsenterer dem, som ser ud til at være Jesu efterfølgere, men ikke er det. De er religiøse, men ikke åndelige. Så Jesus siger til dem, ”Jeg kender jer ikke!” De fem vise brudepiger havde masser af olie. De var fyldt med Helligånden og havde et ægte forhold til Jesus.

I lydighed mod Kristi befaling blev disciplene i Jerusalem efter hans himmelfart. ”De var hele tiden i templet og priste Gud” (Luk 24,53). Når de ikke var i templet, var de i salen ovenpå. ”De holdt alle i enighed fast ved bønnen, sammen med kvinderne og Jesu mor Maria og hans brødre” (ApG 1,14). Ti dage senere var de alle blevet døbt med Helligåndens kraft (ApG 2), og 3.000 blev omvendt på én dag og på ét sted!

**Forslag til bøn**

* Vi kommer frem for dig med taksigelse, og vi går ind i dine forgårde med pris. Vi har ikke ord, der er tilstrækkelige til at beskrive, hvor meget vi sætter pris på dig og hvad du har gjort for os. Vi tilføjer med glæde og i ydmyghed vores menneskelige pris til de syndfrie engles, som fryder sig over at tilbede dig!
* Jeg beder dig, forandre mit hjerte, O Gud, og gøre det sandt. Rens mig for synd og forbered mig til at modtage din Ånd (Sal 51,9.12).
* Herre, send en vækkelse af sand gudsfrygt blandt dit folk, kendetegnet ved Åndens frugt (Gal 5,22.23).
* Døb os med Helligånden og give os kraft til at forkynde evangeliet til en verden fortabt i mørke (ApG 1,5-8).
* Hav nåde, O Herre, over min familie, venner, medarbejdere og klassekammerater. Frels dem, og må jeg være din hjælper i dette (Matt 28,19.20).
* Velsign pastorerne, lærerne, evangelisterne, bibelarbejderne og administratorerne i vores kirke med Helligåndens kraft (1 Tim 2,1-4).
* Kære Herre, vis nåde mod de misbrugte og forfulgte og giv dem din beskyttelse og frihed fra deres hænder, som søger at volde dem skade (Sal 91).
* Vi beder, velsign de hundrede tusinder af missionsaktiviteter, som foregår i verden i 2020. Vi beder specielt for de evangeliske kampagner i maj i Papua Ny Guinea.
* Vi beder for en vækkelse blandt de unge syvende-dags adventister, som går på universiteter og højere læreanstalter rundt omkring i verden i 2020. Må de blive levende ambassadører for Kristus.
* Vi beder for de 69% af jordens befolkning, som ikke har modtaget en klar præsentation af Jesus.
* Vi beder for de 62 millioner mennesker i de 28 storbyer i det tidligere Sovjetunionen, som ikke kender meget til Adventbudskabet.
* Vi beder for ungdomsledere rundt omkring i verden, som trofast giver vores kristne arv videre til den næste generation.
* Herre, vi beder for syv (eller flere) mennesker på vores personlige bønnelister. Må de lade Helligånden virke i deres liv.
* Lokale bønneønsker:

**Forslag til sange**

Find salmer og åndelige sange, der passer til anledningen.